CELEX: 62019TN0541
Language: hu
Date: 2019-08-01 00:00:00
Title: T-541/19. sz. ügy: 2019. augusztus 1-jén benyújtott kereset – Shindler és társai kontra Tanács

7.10.2019   
            
            
               HU
            
            
               Az Európai Unió Hivatalos Lapja
            
            
               C 337/10
            
         
      2019. augusztus 1-jén benyújtott kereset – Shindler és társai kontra Tanács
      (T-541/19. sz. ügy)
      (2019/C 337/11)
      Az eljárás nyelve: francia
      
         Felek
      
      
         Felperesek: Harry Shindler (Porto d’Ascoli, Olaszország) és öt további felperes (képviselő: J. Fouchet ügyvéd)
      
         Alperes: az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 2019. május végi európai választások elhalasztása iránti 2019. május 3-i kérelemre vonatkozó hallgatás tekintetében fennálló mulasztás elismerésének az Unió Tanácsa által történő 2019. július 3-i hallgatólagos elutasítását;
               
            
                  —
               
               
                  állapítsa meg, hogy az Unió Tanácsa jogellenesen tekintett el az európai választások elhalasztásától, ily módon pedig a 2018. május 22-i (EU, Euratom) 2018/767 határozatában előírt időpontok annak érdekében történő módosításától, hogy lehetővé tegye a brit állampolgárok részére, hogy azok aktívan részt vehessenek a 2019-es európai választásokon, ami alapvető fontosságú az Európai Unió és az Egyesült Királyság között a kilépésére vonatkozó esetleges megállapodás szempontjából;
               
            következésképpen;
      
                  —
               
               
                  ismerje el e mulasztást;
               
            
                  —
               
               
                  kötelezze az Unió Tanácsát minden felperes részére 1 500 euró megfizetésére a védekezésükkel összefüggő költségek címén.
               
            
         Jogalapok és fontosabb érvek
      
      Keresetük alátámasztása érdekében a felperesek három jogalapra hivatkoznak.
      
                  1.
               
               
                  Az első, a felpereseknek az uniós jog által védelemben részesített azon joga megsértésére alapított jogalap, hogy részt vegyenek az európai választásokon. E jogalap keretében a felperesek különösen az alábbiakra hivatkoznak:
                  
                              —
                           
                           
                              az EUMSZ 9., az EUMSZ 20. és az EUMSZ 21. cikknek, valamint az Európai Unió Alapjogi Chartája (a továbbiakban: Charta) 7. cikkének a megsértése
                           
                        
                              —
                           
                           
                              a jogbiztonság és a jogos bizalom elvének Tanács általi megsértése
                           
                        
                              —
                           
                           
                              az uniós polgárság szerves részét képező, a Charta 20. és 39. cikkéből következő egyenlő bánásmód elvének Tanács általi megsértése, valamint az 1976. évi okmány EUSZ 14. cikk (3) bekezdésével összefüggésben értelmezett 1. cikke (4) bekezdésének a megsértése.
                           
                        
            
                  2.
               
               
                  A második, az uniós választásokon való részvételi jogtól a Tanács jogellenes mulasztása révén való háromszoros megfosztásra alapított jogalap. E jogalap keretében a felperesek különösen úgy vélik, hogy:
                  
                              —
                           
                           
                              a Tanács, mivel az uniós választások során nem kérdőjelezte meg a „15 year-rule” alkalmazását, amely szabály súlyosan sérti a szabad mozgást és tartózkodást, a megfelelő ügyintézés, valamint a Charta által elismert szavazati jog tekintetében fennálló egyenlő bánásmód elvét, továbbá nem kérdőjelezte meg az emberi jogok és alapvető szabadságok védelméről szóló európai egyezmény 1. jegyzőkönyve 3. cikkének és 10. cikkének megsértését, megsértette a brit polgárok jogait;
                           
                        
                              —
                           
                           
                              A Brexit 2019. április 11-i kései elhalasztása, amelyre a nemzeti választói névjegyzékek lezárását követően került sor, a szabad mozgásnak és tartózkodásnak, az EUSZ 50. cikknek, a megfelelő ügyintézés elvének, valamint a Charta által elismert szavazati jog tekintetében fennálló egyenlő bánásmód elvének és az emberi jogok és alapvető szabadságok védelméről szóló európai egyezmény 1. jegyzőkönyve 3. cikke és 10. cikke megsértésének minősül;
                           
                        
                              —
                           
                           
                              az Egyesült Királyságban történő szavazás a Brexit elhalasztásával kapcsolatos kapkodás és az Egyesült Királyság területén élő brit állampolgársággal nem rendelkező uniós polgárokkal kapcsolatos túlzott mértékű alaki követelmények miatt szabálytalan.
                           
                        
            
                  3.
               
               
                  A harmadik, az Unió Tanácsa által a mulasztás megállapításának és az európai választások elhalasztásának elutasításával szembeni jogellenességi kifogásra alapított jogalap. Ezen elutasítás a Nagy-Britannia és Észak-Írország Egyesült Királyságával a tagállam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásról szóló, 2017. május 22-i (EU, Euratom) tanácsi határozaton (XT 21016/17 dokumentum) – beleértve az említett megállapodásról folytatandó tárgyalásokra vonatkozó irányelveket rögzítő, e határozathoz csatolt mellékletet (XT 21016/17 ADD 1 REV 2 dokumentum) alapul.